[image: Logotipi ustanova]Bosna i Hercegovina
Federacija Bosne i Hercegovine
Kanton Sarajevo
Perzijsko-bosanski koledž sa internatom
Ilijaš, Lješevo bb
tel: 033-402-204
fax: 033-402-487
e-mail: pbkilijas@gmail.com
web: www.pbk.edu.ba
žiro-račun: 1346611006841219





_______________________________________________________________________________________________
Datum: 2. 11. 2026. g.
Dj. Broj: 153-K/26


 OSNOVNIM ŠKOLAMA U OPĆINI ILIJAŠ I ŠKOLAMA U OKRUŽENJU 

PREDMET: Takmičenje u izradi likovnih i literarnih radova za učenike  8. i 9. razreda osnovnih škola u okviru manifestacije ZNANJEM GRADI BOSNU I HERCEGOVINU, a u povodu 25. novembra „Dana državnosti Bosne i Hercegovine“.

Poštovani,
„Perzijsko-bosanski koledž sa internatom“, planira i ove godine organizirati takmičenje u izradi likovnih i literarnih radova za učenike  8. i 9. razreda određenih osnovnih škola u općini Ilijaš, i općinama Breza, Visoko i Kakanj u okviru manifestacije ZNANJEM GRADI BOSNU I HERCEGOVINU, koja se već dvadeset drugu  godinu održava u našem Koledžu, a u povodu 25. novembra „Dana državnosti Bosne i Hercegovine“.

PROPOZICIJE  ZA LIKOVNE I LITERARNE RADOVE 
„ZNANJEM  GRADI  BOSNU I HERCEGOVINU“

· Takmičenje učenika  8. i 9. razreda osnovnih škola u izradi likovnih radova, bit će održano  na temu:  
„ČUVARI KULTURNE BAŠTINE“
· Takmičiti se mogu svi učenici  8. i 9. razreda osnovnih škola koji dostave svoje radove, lično - u prostorije naše škole ili na mail pbkilijas@gmail.com najdalje do 19. 11. 2026. g. 
· Uz radove je potrebno dostaviti sljedeće informacije: ime i prezime, razred, ime nastavnika mentora te škole koju pohađaju, adresa, telefon. 
· Likovni radovi se rade u slobodnoj tehnici na formatu A3.

· Literarni radovi će biti realizirani u prostorijama naše škole, tako što će učenici dobiti temu na dan pisanja, tj. 24. 11. 2026. g., a tema će biti u vezi s našom domovinom ili praznikom.
· Literarni radovi će se raditi u vremenu od dva školska časa, tj. 1 sat i 30 min
Pisanje literarnih radova planirano je u 11:00 sati, nakon upriličenog programa povodom Dana državnosti a koji počinje u 10:00 sati
Iz svake škole se može prijaviti više učenika uz pratnju nastavnika/nastavnice, obavezno uz prethodnu najavu broja učenika koji planiraju učestvovati na takmičenju.
· Radove pregleda i boduje komisija sastavljena od stručnih profesora za svaki nastavni predmet. 
· Proglašenje rezultata takmičenja bit će na našoj zvaničnoj web stranici pbk.edu.ba,  a u prvoj sedmici decembra 2026. g. uručivanje nagrada. 
· Za osvojeno prvo, drugo i treće mjesto obezbijeđene su vrijedne novčane nagrade i priznanja.
· Za pobjednike od 1. do 3. mjesta obezbijeđene su i  četverogodišnje stipendije za besplatno školovanje u Perzijsko-bosanskom koledžu sa internatom

NAPOMENA: 
1. Najbolji radovi će biti objavljeni na društvenim mrežama i web-stranici Koledža.
2. Perzijsko-bosanski koledž sa internatom zadržava pravo da u cilju promocije i rezultata javno objavi pristigle radove, te njihovog djelimičnog ili potpunog korištenja uz obavezu navođenja podataka o autoru. Svi učesnici takmičenja slanjem svojih radova daju odobrenje Koledžu da javno raspolaže podacima u smislu objave ličnih podataka i samog rada.

 Dodatne informacije možete dobiti od kontakt osobe na broj telefona: 062/332-299
                                                                                                                     Direktor:

                                                                                                                   Mohamed Jafer Zarean, prof.

